Nafarroako Parlamentuko Mahaiak, 2018ko apirilaren 27an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea María Luisa De Simón Caballero andreak aurkeztutako galdera, ikastetxe publikoetan egiten ari den autoebaluazioaren helburuei, edukiari, ereduari, estrategiari eta ikastetxeen funtzionamenduan izanen duten eraginari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2018ko apirilaren 27an

Lehendakaria: Ainhoa Aznárez Igarza

GALDERAREN TESTUA

Izquierda-Ezkerrako foru parlamentarien elkarteko foru parlamentari Marisa de Simón Caballero andreak honako galdera hau aurkezten du, Nafarroako Gobernuak 2018ko maiatzaren 3ko Osoko Bilkuran ahoz erantzun dezan:

Jakin dugunez, Hezkuntza Departamentuak ebaluazio-prozesu bat abiarazi du unibertsitateaz kanpoko irakaskuntzako ikastetxe publikoetan, ikastetxearen, departamentuen edo zikloen eta irakasleen jardunari buruzko prozedura bat jasotzen duena, autoebaluazio-tresna baten bidezkoa. Hasiera batean ematen du datu-bilketako prozedura sakon-sakona dela, lan-zama handia dakarkiena zuzendaritza-taldeei eta, oro har, irakasleei. Prozesutik espero da, antza denez, hobetu eginen direla irakasleen jarduna, antolamendua eta zuzendaritza-lana, neurri zehatzak aplikatuko direlako hobetu beharreko esparruak aztertu ostean.

Zeintzuk dira ikastetxe publikoetan egiten ari den autoebaluazioaren helburuak, edukia, eredua, estrategiak eta ikastetxeen funtzionamenduan izanen duen eragina?

Iruñean, 2018ko apirilaren 26an

Foru parlamentaria: Marisa de Simón Caballero